
Proiectul „Migraţie şi dezvoltare locală” (implementat de Programul Naţiunilor Unite pentru Dezvoltare (PNUD) în Republica Moldova

Perioada de implementare: august 2015 - august 2017
[bookmark: _GoBack]Perioada de raportare: PNUD va prezenta rapoarte anuale de progres și rapoarte financiare, precum și rapoarte finale de progres și financiare, după încheierea programului
Buget: 1,841,385 USD 
Implementatori: Cancelaria de Stat a Republicii Moldova; Programul Națiunilor Unite pentru Dezvoltare în Republica Moldova 
Obiectivele proiectului: 
Obiectivul 1: Ministerul Muncii, Protecției Sociale și Familiei și Agenția Națională pentru Ocuparea Forței de Muncă vor fi abilitate, vor avea capacități și resurse pentru a presta servicii calitative de reîncadrare în cîmpul muncii a tuturor persoanelor revenite;  
Obiectivul 2: Autoritățile publice locale vor avea capacități și resurse de a implica membrii comunității, inclusiv migranții, prin promovarea transferului de cunoștințe (know-how) din străinătate în scopul îmbunătățirii serviciilor esențiale locale, precum şi prin oferirea de oportunități pentru activități generatoare de venituri. 

Activități realizate pe anul 2016 - rezultate preliminare:
Pînă în prezent, Proiectul MiDL a realizat toate activităţile propuse şi a atins un set de rezultate cu impact local şi naţional, atît la nivel de politici cît şi instituţional. 
În acest context, în cadrul primei Componente, au fost obținute următoarele rezultate:
· Strategia Națională privind Ocuparea Forței de Muncă pentru (SNOFM) 2017-2021 a fost elaborată cu sprijinul MiDL printr-un proces participativ, și aprobată de Guvernul RM la 27.12.2016;
· Elaborat conceptul mecanismului de referire a migranților reveniți și consultat cu toţi actorii relevanţi în cadrul a două mese rotunde. Elaborat un raport privind calitatea serviciilor publice prestate de ANOFM din perspectiva migranților elaborate;
· Consolidate capacitățile persoanelor responsabile de reintegrare din 10 ATOFM pilot în domeniul migrației: o vizită de studiu în teren, un atelier de lucru și două module de instruire a cîte 2,5 zile fiecare și cîte o sesiune de mentorat la locul de muncă acordat. Primul modul de instruire organizat și pentru restul 25 de ATOFM;
· 10 ATOFM pilot au fost dotate cu echipament tehnic de birou pentru prestarea adecvată a serviciilor de reintegrarea a migranților reveniți;

În cadrul Componentei 2, pot fi menționate următoarele rezultate:
· Desemnate persoanele responsabile pentru migrație de nivel local, în cele 25 localități pilot și elaborate/ modificate fișe de post pentru aceste persoane; 
· Organizate 9 sesiuni de instruiri pentru primari și cele 25 persoane responsabile pentru migrație vizate (în domeniul migrației și dezvoltării, integrării migrației în planificarea locală, lansarea Asociațiilor de Băștinași, crearea bazelor de date locale pe migrație, utilizarea datelor pentru elaborarea politicilor locale, utilizarea platformelor de crowdfunding);
· Toate cele 25 localități țintă au elaborat (actualizat) planurile lor de dezvoltare socio-economică, cu aspectele migraționale integrate (inlcusiv prin o participare largă și consultare cu migranții în procesul de prioritizare a problemelor locale și identificare a celor mai bune soluții);
· Peste 650 migranți consultați pentru a identifica provocările și oportunitățile legate de migrație;
· 25 localități susținute să dezvolte și lanseze baze de date locale pe migrație, actualizate continuu;
· Create 25 Asociații de Bastinaşi pilot (mecanism de management dezvoltat, baze de date a migranților create, canale de comunicare dezvoltate, planuri anuale de lucru dezvoltate mecanisme de cooperare testate, migranți implicați local) ca un mecanism instituțional de implicare continuă și eficientă a migranților în dezvoltarea locală; 
· Susținută optimizarea platformei civice naționale de crowdfunding – Guvern24 și lansat mecanismul de crowdfunding civic în Moldova (în baza unei analize comprehensive);
· 23 proiecte mari de dezvoltare locală lansate în localitățile partenere MiDL, și plasate pe platforma Guvern24, pentru a fi finanțate și implementate în comun de APL și migranți. Valoarea totală a proiectelor este echivalentă cu 740,000 USD, cu peste 20,000 USD deja colectate de la băștinași; 
· APL și AdB au participat şi împărtăşit experienţa lor de valorificare a potențialului migrației pentru dezvoltare locală, în cadrul Congresului Diasporei şi Business Forumului Diasporei;
· 190 evenimente organizate cu succes în cadrul Zilelor diasporei în localităţile beneficiare MiDL, cu peste 7000 persoane participante, dintre care 50% migranţi aflaţi peste hotarele ţării;  
· Peste 900 migranți mobilizați pentru a implementa mai mult de 100 proiecte mici de dezvoltare locală,  în valoare de peste 2 mln. lei (în doar 9 luni de la crearea Asociațiilor de Băștinași);    
· 10 localități (în afara MiDL) au inițiat reaplicarea mecanismul de creare a Asociațiilor de Băștinași și implicare a migranților în dezvoltarea locală în baza modelului elaborat și testat de MiDL.  
Activități planificate pentru următoarele 6 luni:
· Instruirea a Agențiilor Teritoriale de Ocupare a Forței de Muncă pentru îmbunătățirea capacităţilor de comunicare și prestare a serviciilor migranţilor;
· Pilotarea conceptului mecanismului de referire a migranților reîntorși în 10 localități pilot;
· Îmbunătățirea performanței funcționale și operaționale a sistemului informational Piața Muncii ”Jobless” inclusiv integrarea aspectelor de migrație;
· Implementarea a 23 proiecte locale, menite să îmbunătățească accesul la servicii publice, cu o co-finanțare de cel puțin 10% din partea migranților și a 6 proiecte de dezvoltare economică locală.
· Consolidarea capacităților a 25 de Asociații de Băștinași create cu suportul proiectului.

